
 28.12.2020
 BG
 Официален вестник на Европейския съюз
 L 438/11
 РЕГЛАМЕНТ ЗА ИЗПЪЛНЕНИЕ (ЕС) 2020/2205 НА КОМИСИЯТА
 от 22 декември 2020 година
 за изменение на приложение I към Регламент (ЕО) No 798/2008 по отношение на вписванията за Обединеното кралство и подчинената на Британската корона територия Гърнзи в списъка от трети страни, територии, зони или компартменти, от които могат да бъдат въвеждани или да преминават транзитно през Съюза пратки от домашни птици и продукти от домашни птици
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точки 1 и 4, член 9, уводното изречение и член 9, параграф 4, буква в) от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25, параграф 2 от нея,
 като има предвид, че:
 (1)
 С Регламент (ЕО) No 798/2008 на Комисията (3) се установява списък на трети страни, територии, зони или компартменти, от които може да се извършва внос и транзит през Съюза на домашни птици и продукти от домашни птици („стоките“), и се определят съответните изисквания за ветеринарно сертифициране. В регламента се предвижда, че в Съюза могат да се внасят и да преминават транзитно само стоки от трети страни, територии, зони или компартменти, посочени в колони 1 и 3 на таблицата в част 1 от приложение I към същия регламент.
 (2)
 В Регламент (ЕО) No 798/2008 също така се установяват условията, при които третата държава, територия, зона или компартмент, от които се внасят стоки в Съюза, следва да се считат за свободни от високопатогенна инфлуенца по птиците (HPAI).
 (3)
 Обединеното кралство предостави необходимите гаранции, изисквани съгласно Регламент (ЕО) No 798/2008, за да могат Обединеното кралство и подчинената на Британската корона територия Гърнзи да бъдат включени в част 1 от приложение I към посочения регламент след края на преходния период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол. Като се вземат предвид гаранциите, предоставени от Обединеното кралство, тази трета държава и подчинената на Британската корона територия Гърнзи следва да бъдат включени в част 1 от приложение I към Регламент (ЕО) No 798/2008.
 (4)
 От ноември 2020 г. насам обаче Обединеното кралство потвърди редица огнища на HPAI от подтип H5N8 на своята територия, някои от които няма да бъдат потушени до 1 януари